สังคมข่าวหุ้นเล็กเซียวหงส์
ดัชนีหุ้นไทยปิดตลาด 1,307.57 จุด เพิ่มขึ้น 1.28 จุด มูลค่าซื้อขาย 27,024 ล้านบาท นับว่ามูลค่าซื้อขายค่อนข้างเบาบาง เหตุที่หลายตลาดในภูมิภาคเอเชีย ปิดทำการช่วงเทศกาลตรุษจีน ทำให้ตลาดหุ้นไทยแค่ประคองตัว วันนี้แนวต้าน 1,320-1,325 จุด แนวรับ 1,306-1,302 จุด...
9 ก.พ. 2559

ดัชนีหุ้นไทยปิดตลาด 1,307.57 จุด เพิ่มขึ้น 1.28 จุด มูลค่าซื้อขาย 27,024 ล้านบาท นับว่ามูลค่าซื้อขายค่อนข้างเบาบาง เหตุที่หลายตลาดในภูมิภาคเอเชีย ปิดทำการช่วงเทศกาลตรุษจีน ทำให้ตลาดหุ้นไทยแค่ประคองตัว วันนี้แนวต้าน 1,320-1,325 จุด แนวรับ 1,306-1,302 จุด…
*…หุ้น BIGC ท่าทางวันเดียวเลิก เมื่อราคาเริ่มตันซะแล้ว หลังใส่กันแบบเต็มๆ ไปแล้ว แม้ “เสี่ยเจริญ” ตั้งทำเทนเดอร์หุ้น BIGC แต่ไม่เกิน 252.88 บาท (ราคาเดียวกับที่ซื้อจากกลุ่มกาสิโน) แต่ที่น่าติดตามคือ “เสี่ยเจริญ” จะซื้อ “บิ๊กซีเวียดนาม” ได้อีกหรือไม่ และหากซื้อได้จริง…หุ้นที่น่าจับตาคือBJC จะได้รับประโยชน์มากสุด…
*…หุ้น GENCO ฉายา “หุ้นขยะ” ท่าทางจะเป็นขยะซะแล้วกระมัง เมื่อทั้ง SUPER และ TFD ปฏิเสธการซื้อหุ้น GENCO อย่างชัดเจน  นั่นทำให้GENCO ต้องปรับแผนทันควัน โดยประกาศรุกทำ “ธุรกิจคอนโดมิเนียม” โอ้ว…ว้าวจากธุรกิจขยะมาทำคอนโดมิเนียมน่าเป็นห่วงจริงๆ นักลงทุนอาจต้องระมัดระวังซักหน่อย ทำอสังหาริมทรัพย์ช่วงนี้ไม่ง่ายครับ…
*…หุ้น FIRE  เกิดเพลิงไหม้เมื่อไหร่ หุ้นตัวนี้ถูกหยิบขึ้นมาเก็งกำไรทันที ไม่มีอะไรแค่เก็งกำไรกันว่าภาครัฐจะมีมาตรการคุมเพลิงไหม้ และหนึ่งในนั้นอาคารต่างๆ ต้องมีอุปกรณ์ดับเพลิงด้วย จึงเชื่อกันไปว่าFIRE จะได้ประโยชน์…แต่อย่าลืมนะครับว่าหุ้นตัวนี้ “เข้าง่าย ออกยาก” ใครแห่เข้าไป “มีหวังติดยอดดอย” ได้เช่นกัน…
*…หุ้น QTC งบปี 2558 ออกมางดงามจริงๆ กำไรสุทธิ 118 ล้านบาท เท่ากับว่าไตรมาส 4/58 กำไรกระฉูด 80 ล้านบาท ว่ากันว่าปีนี้จะดีกว่าปีก่อน หันมาดูตัวเลข  P/E ช่วงไตรมาส 3/58 แค่เพียง 9.7 เท่า นั่นหมายถึงคิดจากงบปี 2558  P/E น่าจะลดลงอย่างมีนัยสำคัญทีเดียว…
*…หุ้น TPCH น่าสนใจมากสุดตัวหนึ่ง ในกลุ่มหุ้นพลังงานทางเลือก เพราะมีคิวจ่ายไฟฟ้าเข้าระบบ (COD) ทุกไตรมาสปีนี้ นี่ยังไม่รวมการลงทุนที่จะเกิดขึ้นใหม่ เท่ากับว่าหุ้น TPCH เล่นได้ทุกไตรมาสว่างั้น…แต่พึงระวังแรงเทขายระหว่างทางไปด้วย…*…เป็นที่ชัดเจน กสท.มีมติเพิกถอนใบอนุญาตทีวีดิจิตอล “ไทยทีวี-โลก้า” ทั้ง 2 ช่องของ “เจ๊ติ๋ม” พร้อมขีดเส้นตายให้ชำระเงินค่าประมูลและค่าปรับรวม 1,600 ล้านบาท ภายใน 30 วัน ก่อนยึดแบงก์การันตีจากธนาคารกรุงเทพ (BBL) โอ่ว…ปิดตำนาน 2 ช่องทีวีดิจิตอลรวดเร็วจริงๆ งานนี้ต้องติดตามดูว่า BBL จะไล่เบี้ยจากลูกหนี้อย่างไรและต้องตั้งสำรองเมื่อไหร่และเท่าไหร่ด้วย แม้ดูเม็ดเงินไม่มากนักแต่ทำ BBL ต้องเสียศูนย์ไม่น้อยทีเดียว…!!??…
*…ปิดท้ายกันเช่นเคยกับ ข่าวหุ้นเจาะตลาดออนทีวี ผ่านสถานีโทรทัศน์สปริงนิวส์ดิจิตอลช่อง 19 เวลาใหม่9.30-10.00 น. พบกันสดๆ กับ“มอร์นิ่งสตาร์ หุ้นดาวเด่น” ที่อัพเดตตลาดหุ้นทั่วโลก เพื่อมองแนวโน้มตลาดหุ้นไทยภาคเช้า…ดำเนินรายการโดยวิษณุ โชลิตกุล…
*…พร้อมพบกับรายการ “ข่าวหุ้นเจาะตลาด ออนเรดิโอ” ผ่านสถานีข่าวจริงสปริงเรดิโอ FM 98.5 MHz. โดยสุภชัย ปกป้อง, บูรพา สงวนวงศ์และทีมงานข่าวหุ้นธุรกิจ ตั้งแต่เวลา 9.30-11.00 น. ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้างานนี้จัดเต็มๆ ชั่วโมงครึ่ง…*…เท่านั้นไม่พอต่อเนื่องกันด้วย “ชัด ลึก ทุกกลยุทธ์ธุรกิจ” กับรายการ “Business Focus” เวลา 11.00-12.00 น. โดยสุภชัย ปกป้อง และทีมงานข่าวหุ้นธุรกิจ การันตีทุกโจทย์เรื่องหุ้น และธุรกิจหาคำตอบได้ที่ข่าวหุ้นธุรกิจเท่านั้น